**VZOREC POGODBE O IZVAJANJU ZAPOSLITVENE REHABILITACIJE**

**izpolnijo ponudniki, ki so javni zavodi**

**Vzorec pogodbe o izvajanju zaposlitvene rehabilitacije izpolnite, kjer je navedeno, vsako stran parafirajte, podpišite in opremite z žigom.**

**REPUBLIKA SLOVENIJA, Ministrstvo za delo, družino, socialne zadeve in enake možnosti**, **Štukljeva cesta 44, 1000 Ljubljana**, davčna številka 76953475, matična številka 5022860000, ki ga zastopa minister Janez Cigler Kralj, kot **ministrstvo**

in

**(vpišite naziv in naslov ponudnika):** **,** davčna številka      , matična številka      , transakcijski račun št.      , odprt pri (vpišite banko)      , ki ga zastopa (vpišite funkcijo zastopnika in ime in priimek zastopnika)      , kot **izvajalec**,

sklepata na podlagi 24. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2, 98/14, in 18/21 v nadaljnjem besedilu: ZZRZI), naslednjo

**POGODBO O IZVAJANJU ZAPOSLITVENE REHABILITACIJE**

1. **člen**

Pogodbeni stranki ugotavljata, da:

* je minister za delo, družino, socialne zadeve in enake možnosti dne 10. 8. 2020 sprejel Mrežo izvajalcev zaposlitvene rehabilitacije za obdobje od 2021 do 2027, št. 149-18/2020/6 (v nadaljnjem besedilu: Mreža) in popravek Mreže, št. 149-18/2020/7 dne 7. 10. 2020,
* je ministrstvo v Uradnem listu RS, št. XXXX z dne XXXX, objavil javni natečaj za podelitev koncesije in izbor strokovnega tima za izvajanje storitev zaposlitvene rehabilitacije za obdobje od 2021 do 2027 za Območno službo Zavoda Republike Slovenije za zaposlovanje Velenje
* je na objavljeni javni natečaj podal ponudbo tudi izvajalec, ki ima v temeljnem aktu opredeljeno dejavnost izvajanja storitev zaposlitvene rehabilitacije in izpolnjuje vse pogoje javnega natečaja ter je v razpisanem roku oddal dokazila o izpolnjevanju predpisanih pogojev in o sposobnosti za izvajanje storitev zaposlitvene rehabilitacije,
* bo izvajalec za ministrstvo izvajal storitve zaposlitvene rehabilitacije za obdobje od XXXX do 31. 12. 2027 in sicer strokovni tim št. XXXX v obsegu 0,6 strokovnega tima za Območno službo Zavoda Republike Slovenije za zaposlovanje Velenje,
* na podlagi navedenega sklepata to pogodbo.

1. **člen**

Pogodbeni stranki soglašata, da je predmet te pogodbe izvajanje storitev zaposlitvene rehabilitacije za uporabnike storitev ciljnih skupin invalidov (v nadaljnjem besedilu: uporabniki), ki jih opredeljuje Mreža, glede na vrsto invalidnosti oziroma glavno nosilno funkcionalno oviranost, in te so: slepe in slabovidne osebe (v nadaljnjem besedilu: ciljna skupina S), gluhe in naglušne osebe (v nadaljnjem besedilu: ciljna skupina G), osebe s težavami v duševnem zdravju (v nadaljnjem besedilu: ciljna skupina TDZ) in vse ostale osebe, ki potrebujejo storitve zaposlitvene rehabilitacije (v nadaljnjem besedilu: ciljna skupina O).

Izvajalec bo izvajal storitve zaposlitvene rehabilitacije (v nadaljnjem besedilu: storitve) za uporabnike vsak delovni dan v letu oziroma v sorazmernem delu glede na obseg strokovnega tima. Obseg delovanja strokovnih timov na teden glede na obseg in vrsto strokovnega tima je določen v Mreži.

1. **člen**

Izvajalec bo izvajal storitve:

* za Območno službo Zavoda Republike Slovenije za zaposlovanje Velenje za ciljni skupini TDZ in O v prostoru na naslovu XXX.

1. **člen**

Izvajalec bo začel izvajati storitve z dne XXXX.

1. **člen**

Izvajalec se zavezuje, da:

* bo storitve izvajal s strokovnimi delavci strokovnega tima v prostorih na naslovih, ki jih je navedel v ponudbi na javni natečaj ter da bo o vsaki spremembi strokovnih delavcev strokovnega tima in naslovov prostorov ter drugih spremembah pisno obvestil ministrstvo najkasneje v roku 8 dni po nastali spremembi in temu ustrezno priložil zahtevano dokumentacijo;
* bo storitve, ki so predmet te pogodbe, izvajal v skladu z veljavnimi predpisi, s sprejetimi standardi storitev zaposlitvene rehabilitacije, z rehabilitacijskimi načrti Zavoda Republike Slovenije za zaposlovanje (v nadaljnjem besedilu: ZRSZ), če bo napotitelj v storitve ZRSZ ter v skladu z Mrežo;
* bo aktivno sodeloval z uporabnikom in pristojno območno službo ZRSZ na način, v obsegu in rokih, določenih v rehabilitacijskih načrtih ZRSZ, če bo napotitelj v storitve ZRSZ;
* bo izvajal tudi podporne storitve zaposlenim invalidom z odločbo o zaposljivosti v podporni zaposlitvi v skladu z individualnim načrtom podpore;
* za vse uporabnike izvajal storitve pod enakimi pogoji in ob tem skrbel za čim večjo kakovost storitev, pri tem pa bo spoštoval osebno integriteto posameznega uporabnika in izvajanje posameznih storitev prilagodil specifičnim potrebam posameznega uporabnika glede na njegovo invalidnost oziroma funkcionalno oviranost;
* ne bo za izvajanje in pri izvajanju storitev postavljal pogojev, ki bi bili v škodo uporabnika ali napotitelja;
* bo uporabnika in napotitelja seznanil z vsebino in načinom izvajanja posamezne storitve;
* bo uporabnika in napotitelja seznanil z možnostjo ugovora v zvezi s kvaliteto opravljenih storitev. Ugovor v zvezi z nekvalitetno opravljeno storitvijo uporabnik oziroma napotitelj vloži pri izvajalcu in o tem obvestita ministrstvo;
* bo ministrstvu predložil kodeks ravnanja med izvajalcem in uporabnikom v roku 8 dni od podpisa te pogodbe, ki ga bo z dnem pričetka izvajanja po tej pogodbi izobesil na vidno mesto, kjer je na vpogled vsem zainteresiranim;
* bo ločeno vodil število obravnavanih oseb napotenih s strani ZRSZ, število zaposlenih invalidov z odločbo o zaposljivosti v podporni zaposlitvi, ki jim bo zagotavljal podporne storitve, število vključitev v storitev usposabljanja na konkretnem delovnem mestu oziroma v izbranem poklicu in število opravljenih ur storitev za obravnavane osebe, napotene s strani ZRSZ in število opravljenih ur podpornih storitev za zaposlene invalide z odločbo o zaposljivosti v podporni zaposlitvi;
* bo za poročanje o opravljenih storitvah uporabljal spletno aplikacijo Zaposlitvena rehabilitacija, ki je nameščena na portalu za delodajalce eStoritve ZRSZ, če je napotitelj v storitve ZRSZ;
* bo ministrstvu posredoval podatke, ki jih ministrstvo potrebuje iz naslova izvajanja storitev;
* bo najkasneje do 5. v mesecu ZRSZ poročal o prisotnosti uporabnikov za pretekli mesec in mesečno oziroma najkasneje v roku 30 dni od zaključka rehabilitacije posredoval vsebinska poročila o izvajanju in rezultatih izvajanja zaposlitvene rehabilitacije za posameznega uporabnika, ki ga je ZRSZ napotil na storitve;
* ne bo prenesel pogodbe na drugo pravno ali fizično osebo.

1. **člen**

Ministrstvo lahko preverja, ali izvajalec izpolnjuje letni normativ za izvajanje storitev. V kolikor izvajalec ne bo dosegel predpisanega letnega normativa zaradi okoliščin, ki so na njegovi strani, lahko ministrstvo zahteva, da vrne sorazmeren delež prejetih finančnih sredstev.

1. **člen**

Storitve se na podlagi 18. člena ZZRZI financirajo iz sredstev proračuna Republike Slovenije, če je napotitelj v storitve ZRSZ, zato se ministrstvo in izvajalec dogovorita, da bosta višino sredstev za izvajanje teh storitev opredelila na podlagi pogodbe o financiranju.

Ministrstvo bo izvajalcu priznaval del stroškov za delo strokovnega tima in del materialnih stroškov v višini in na način, kot je to opredeljeno v Mreži.

1. **člen**

Proračunska sredstva, pridobljena iz naslova zaposlitvene rehabilitacije, so strogo namenska in se lahko porabljajo izključno za namene (aktivnosti), ki se nanašajo na izvajanje storitev v delu, ko je napotitelj na storitve ZRSZ. Proračunska sredstva lahko izvajalec porablja le za plačilo zakonskih obveznosti, npr. zakonsko predpisanih prispevkov in podobno.

Če izvajalec poleg storitev, ki so predmet te pogodbe, izvaja tudi druge storitve ali dejavnosti, za katere je registriran, je dolžan upoštevati predpise o računovodenju in zagotavljati ločen prikaz poslovanja s sredstvi, pridobljenimi iz naslova zaposlitvene rehabilitacije na podlagi pogodbe o financiranju storitev in drugih javnih finančnih prihodkov ter prihodkov iz naslova prodaje storitev in blaga na trgu. Pri financiranju posameznih stroškov ne sme prihajati do dvojnega financiranja.

Prihodki in odhodki iz naslova zaposlitvene rehabilitacije se morajo voditi na posebnem stroškovnem mestu. Računovodske evidence morajo biti vodene tako, da je zagotovljena revizijska sled in da o nastalih stroških in izdatkih obstajajo poštene verodostojne knjigovodske listine (SRS 21).

V primeru, da je izvajalec sredstva uporabil neupravičeno, nenamensko, negospodarno ali v nasprotju s predpisi, to pogodbe oziroma sklenjenimi aneksi, se po takšni ugotovitvi za obseg nenamensko ali neupravičeno porabljenih sredstev naredi poračun. Izvajalec je dolžan nenamensko porabljena sredstva vrniti ministrstvu skupaj z zakonitimi zamudnimi obrestmi.

1. **člen**

Če proračunska sredstva za izvajanje zaposlitvene rehabilitacije ne bodo zadostna v obsegu, kot ga določa Mreža, lahko ministrstvo odloči, da bo financiral nižji delež stroškov za delo strokovnega tima in nižji delež materialnih stroškov, kot je določeno v Mreži. V tem primeru bo ministrstvo sorazmerno zmanjšal letni normativ glede na zmanjšan delež financiranja (število obravnavanih oseb, ki jih bo v storitve napotil ZRSZ, število zaposlenih invalidov z odločbo o zaposljivosti v podporni zaposlitvi, ki jim bo izvajalec zaposlitvene rehabilitacije zagotavljal podporne storitve, število vključitev v storitev usposabljanja na konkretnem delovnem mestu oziroma v izbranem poklicu, število opravljenih ur).

V primeru izrednih okoliščin kot npr. epidemija nalezljive bolezni SARS-CoV-2 (COVID-19) in podobno in iz tega naslova nedoseganja letnega normativa iz Mreže, lahko ministrstvo zmanjša financiranje na letni ravni. Prav tako zaradi izrednih okoliščin in temu povezanih morebitnih ukrepih in vzpodbud v obliki financiranja, ne sme prihajati do dvojnega financiranja.

1. **člen**

Izvajalec je dolžan ministrstvu enkrat letno, najkasneje do konca aprila za preteklo leto, predložiti letno poročilo. K letnemu poročilu mora biti v skladu s pogodbo o financiranju priloženo vsebinsko poročilo o izvajanju storitev, prikaz prihodkov in odhodkov iz naslova izvajanja storitev ter bilanca stanja, izkaz poslovnega izida in priloge s pojasnili k izkazom. Ločeno morajo biti prikazani prihodki in odhodki iz naslova trženja storitev in morebitnih drugih dejavnosti.

V primeru, da se iz poročil ugotovijo nepravilnosti, se za odpravo nepravilnosti določijo ukrepi, ki jih je izvajalec dolžan upoštevati.

1. **člen**

Izvajalec je dolžan ministrstvu v svojih prostorih oziroma prostorih, kjer se izvajajo storitve, kadarkoli omogočiti nadzor nad izvajanjem storitev in dati na razpolago vse zahtevane listine in podatke za izvedbo nadzora. Nadzor nad delom in poslovanjem izvajalca po tej pogodbi se izvaja po 82. členu ZZRZI in po drugih predpisih.

Če ministrstvo pri opravljanju nadzora nad delom izvajalca ugotovi nepravilnosti na strani izvajalca, lahko za odpravo le-teh odredi ukrepe, ki jih je izvajalec dolžan upoštevati.

1. **člen**

Ministrstvo lahko zahteva spremembo te pogodbe v naslednjih primerih:

* spremembe zakonov in predpisov, ki vplivajo na določbe te pogodbe in
* spremembe okoliščin, ki jih ni bilo mogoče predvideti ob podpisu te pogodbe.

1. **člen**

Izvajalec se zavezuje izvajati storitve, ki so predmet te pogodbe, neprekinjeno in v trajanju, kot je določeno s to pogodbo.

Izvajalec je dolžan izvajati javno službo, ki je predmet te pogodbe in izpolnjevati obveznosti iz te pogodbe tudi v primeru spremenjenih okoliščin, lahko pa predlaga ministrstvu spremembo te pogodbe.

1. **člen**

Izvajalec lahko odpove izvajanje storitev, za katere mu je bila sklenjena ta pogodba, pisno s polletnim odpovednim rokom, ki prične teči od dneva vročitve odpovedi ministrstvu.

Odpovedni rok je lahko krajši v primeru, ko storitve, ki jih je po tej pogodbi izvajal ministrstvo, prične izvajati javni zavod, ki izpolnjuje pogoje za to, ali drug izvajalec.

Izvajalec je ob zaključku izvajanja storitev po tej pogodbi dolžan ministrstvu predložiti zaključno poročilo.

1. **člen**

Ministrstvo odstopi od te pogodbe v primeru, če:

* izvajalec brez utemeljenega razloga ne podpiše te pogodbe,
* izvajalec ne opravlja javne službe v skladu s predpisi in določbami te pogodbe ali
* izvajalec ne odpravi pri nadzoru ugotovljenih pomanjkljivosti in kršitev.

Ministrstvo pisno opozori izvajalca o razlogu za odstop od te pogodbe in mu določi primeren rok za odpravo pomanjkljivosti in kršitev.

Če izvajalec v določenem roku ne odpravi pomanjkljivosti in kršitev, ministrstvo odstopi od te pogodbe.

1. **člen**

Ta pogodba preneha veljati v naslednjih primerih:

* s potekom roka, za katerega je bila sklenjena,
* sporazumno, če se tako dogovorita ministrstvo in izvajalec,
* z odpovedjo izvajalca.

Za prenehanje te pogodbe se smiselno uporabljajo določbe Obligacijskega zakonika.

1. **člen**

Izvajalec je od začetka izvajanja dejavnosti dolžan ministrstvu in ZRSZ sporočati vse zahtevane podatke o izvajanju storitev v dogovorjenem obsegu in dogovorjenih rokih.

1. **člen**

Izvajalec je o sklenitvi te pogodbe za izvajanje storitev dolžan pisno obvestiti območne službe ZRSZ in območne enote Zavoda za pokojninsko in invalidsko zavarovanje, na področju katerih bo izvajal storitve.

Izvajalec se je na zahtevo zainteresiranih uporabnikov storitev dolžan izkazati s to pogodbo za izvajanje storitev in jih seznaniti s predpisanimi cenami storitev, ki jih je določil minister, pristojen za invalidsko varstvo.

Izvajalec je dolžan ministrstvu in pravnim osebam iz prvega odstavka tega člena predložiti urnik izvajanja storitev in jih sproti pisno seznanjati z morebitnimi čakalnimi dobami glede izvajanja storitev.

Izvajalec je dolžan vse pravne in fizične osebe iz prvih dveh odstavkov tega člena obvestiti tudi o prenehanju te pogodbe.

1. **člen**

Ta pogodba je sklenjena za določen čas od XXXX do 31. 12. 2027.

1. **člen**

Pogodba je nična, če v času javnega natečaja, na podlagi katerega je podpisana ta pogodba ali pri izvajanju te pogodbe, kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla;
* za sklenitev posla pod ugodnejšimi pogoji;
* za opustitev dolžnega nadzora nad izvajanjem pogodbenih obveznosti;
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Na podlagi ugotovitev ministrstva ali obvestila komisije za preprečevanje korupcije ali drugih organov o domnevnem obstoju dejanskega stanja iz prejšnjega odstavka, bo ministrstvo začel s postopkom ugotavljanja pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. **člen**

Izvajalec se zaveda, da bo pri izvajanju storitev iz te pogodbe dobil dostop do občutljivih osebnih, poslovnih in drugih zaupnih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo ministrstvu ali uporabniku storitev. Izvajalec se še posebej zavezuje, da bo ob tem upošteval Zakon o varstvu osebnih podatkov (Uradni list RS, št. 94/07, uradno prečiščeno besedilo, v nadaljnjem besedilu: ZVOP-1) in druge predpise s tega področja. Izvajalec se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z opravljanjem pogodbenih storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev. Šteje se, da je izvajalec s podpisom te pogodbe seznanjen z vsebino notranjih predpisov ministrstva.

Izvajalec se zavezuje, da bo s prejetimi osebnimi podatki ravnal v skladu z določili ZVOP-1 in drugimi predpisi s tega področja, osebnih podatkov ne bo uporabil za drugačen namen, kot je določen z to pogodbo.

1. **člen**

Za zakonitost in namembnost porabe sredstev odgovarja odgovorna oseba izvajalca.

1. **člen**

Odgovorni osebi za izvajanje te pogodbe, sta:

* na strani ministrstva: XXXX
* na strani izvajalca (vpišite ime in priimek odgovorne osebe):

Za spremembo odgovorne osebe za izvajanje te pogodbe zadostuje pisno obvestilo ene pogodbene stranke drugi pogodbeni stranki.

1. **člen**

Ministrstvo in izvajalec si bosta prizadevala, da bosta nesporazume in sporna vprašanja reševala sporazumno. V primeru, da se o sporu ne bosta mogla sporazumeti, bo o njem odločilo stvarno pristojno sodišče v Ljubljani.

1. **člen**

Vse spremembe in dopolnitve te pogodbe bosta pogodbeni stranki uredita s pisnim aneksom k tej pogodbi.

1. **člen**

Ta pogodba začne veljati, ko jo podpišeta obe pogodbeni stranki. Napisana je v 4 enakih izvodih, od katerih prejme vsaka pogodbena stranka po 2 izvoda.

|  |  |  |
| --- | --- | --- |
|  |  | Številka: XXXX |
| Kraj, datum: |  | Ljubljana, dne |
| **Izvajalec (vpišite naziv ponudnika):** |  | **Ministrstvo:** |
|  |  | **REPUBLIKA SLOVENIJA Ministrstvo za delo, družino,**  **socialne zadeve in enake možnosti** |
|  |  |  |
| **vpišite zastopnika ponudnika (ime in priimek):** |  | **Janez Cigler Kralj**  **M I N I S T E R** |
| vpišite funkcijo ponudnika:  podpis ponudnika: |  |  |